Diari Oficial de la Generalitat Valenciana


Sumari del DOGV 7150, del 12-11-2013 (2013/10010)

Informació pública de l'aprovació inicial de la modificació puntual número 10 de les normes subsidiàries (norma 58).
--------------------------------------------------------------------------------------------------------------------

### Dades del document

Número de DOGV
:   7150

Data del DOGV
:   12-11-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/10738


Data del document
:   04-11-2013

Organisme emissor
:   Ajuntament de Xaló

Tipus de document
:   Anunci

Descriptors 

:   * Xaló
    * administració local
    * pla d'urbanisme

Informació pública de l'aprovació inicial de la modificació puntual número 10 de les normes subsidiàries (norma 58). [2013/10208]  
El Ple de l'Ajuntament de Xaló, en la sessió celebrada el dia 30 d'octubre de 2013, va acordar el següent:  
«Antecedents  
Considerat el tenor de la norma 58 de les normes urbanístiques de les normes subsidiàries de planejament municipal, sobre condicions estètiques de les construccions en sòl no urbanitzable.  
A fi d'aclarir i precisar la redacció del text de la norma esmentada quant a les condicions estètiques de les construccions en el sòl no urbanitzable.   
De conformitat amb el que disposa l'article 94.1 i 83 de la Llei 16/2005, de 30 de desembre, Urbanística Valenciana.  
Així mateix, i amb la finalitat de donar el degut compliment a allò que s'ha preceptuat, i de conformitat amb el que dicta l'article 97.2 del Reial Decret 2568/1986, de 28 de novembre, pel qual s'aprova el Reglament d'Organització, Funcionament i Règim Jurídic de les Entitats Locals, el plenari municipal, després del previ dictamen favorable de la comissió informativa d'assumptes generals, i per majoria absoluta del nombre legal de membres de la corporació municipal, va acordar:  
  
Primer. Sotmetre a informació pública, per un període mínim d'un mes, que s'anunciarà en el Diari Oficial de la Comunitat Valenciana i en un diari no oficial d'àmplia difusió a la localitat, el present expedient de modificació puntual número 10 de les normes subsidiàries de planejament municipal de Xaló, pel qual es done una nova redacció a la norma 58 del text normatiu de les normes subsidiàries, el tenor de la qual siga el següent:  
Norma 58. Condicions estètiques de les construccions  
1. Les construccions hauran d'integrar-se en el medi rural i el paisatge en què es troben, mitjançant l'ús de tipologies i materials adequats a l'entorn i d'acord amb la vivenda i l'edificació rural tradicional.  
  
2. Les edificacions hauran de respectar les normes de composició estètica, materials i acabats següents:  
- Les cobertes seran inclinades amb un pendent màxima no superior al 30 per cent.  
- Les cobertes podran ser planes fins a un màxim d'un 20 per cent del total de la coberta.  
- La cobertura de les cobertes serà de teules ceràmiques velles o envellides, de tons ocres o groguencs.  
- Els revestiments exteriors seran de tipus tradicional: esquerdejats i pintats. A la zona B s'emprarà la maçoneria en sec o rejuntada en la composició de les fatxades, bé en els panys de fatxada, en cantons o en marcs.  
- Els colors dels paraments pintats seran blancs o de la gamma dels ocres i sienes.  
- En els buits de fatxada predominarà l'altura sobre l'amplària. Les fusteries seran de fusta o de tons que imiten l'acabat de la fusta natural.  
  
- Es proscriu l'ús de balustrades o gelosies en la composició de les fatxades.  
- Els elements tècnics o instalacions hauran d'envoltar-se d'elements vegetals i pintar-se de tons terra o verds.  
3. Les edificacions hauran d'integrar al voltant arbratge que atenue l'impacte visual. A la zona B l'arbratge serà d'espècies autòctones.  
  
4. Tancaments de parceles  
- L'altura màxima dels murs de contenció i marges no serà superior a tres metres en cap dels punts.  
- Es proscriuen els murs de peces d'escullera o de galions.  
- A la zona B, els murs de contenció i els marges i els murs de tancat es construiran amb maçoneria ordinària en sec.   
Segon. Solicitar els informes regulats en l'article 83.2 de la Llei 16/2005.  
Tercer. Facultar l'alcalde de l'Ajuntament de Xaló tan àmpliament com siga procedent en dret i fóra legalment necessari perquè execute el present acord, així com perquè done una adequada contestació als requeriments que, de les diferents administracions, pogueren produir-se.  
  
Cosa que es fa pública perquè se'n prenga coneixement, i se sotmeten els documents a informació pública, per un termini d'un mes, comptat des de l'endemà de la publicació d'este anunci en el Diari Oficial de la Comunitat Valenciana, en un diari no oficial d'àmplia difusió a la localitat i en el tauler d'anuncis del municipi».  
Durant tal termini es podran formular les alegacions que s'estimen pertinents, i l'expedient complet romandrà exposat al públic i podrà consultar-se al Departament d'Urbanisme de l'Ajuntament de Xaló, situat al carrer de l'Església, número 27, de dilluns a divendres, des de les 09.30 fins a les 14.00 hores.  
Esta informació es publica igualment en la pàgina web de l'Ajuntament .  
  
Xaló, 4 de novembre de 2013.- L'alcalde: Joan Miquel Garcés Font.